Broj: 01/1-11-1-395/23

Sarajevo, 29.12.2023. godine

Na osnovu člana 87. Stav (1) tačka b) i stav (3) i člana 90. stav (3) Zakona o javnim nabavkama («Službeni glasnik BiH», broj 39/14 i 59/22), člana 69. Statuta Općine Stari Grad Sarajevo i Posebne odluke, broj: 01/1-11-1-394/23 od 29.12.2023. godine, Općinski načelnik donosi:

**O D L U K U**

**o prihvatanju ponude putem direktnog sporazuma**

**Član 1.**

Nakon dostavljene 2 (dvije) ponude ponuđača TR „ALEM“ – vl. Bakija Alme i Zajednička cizlersko – kazandžijska radnja – vl. Hidić Kenan i Hidić Adnan, kao najpovoljnija prihvata se ponuda ponuđača TR „ALEM“ – VL. Bakija Alem, Ćurčiluk veliki broj 52, 71000 Sarajevo, broj: PONUDA BR.1/2023 od 28.12.2023. godine, za: **Nabavku protokolarnih poklona za potrebe Službe kabineta Općinskog načelnika – 50 setova za kafu za 2 osobe upakovano u drvenu kutiju sa ručnom izradom i 120 malih zvekira (magneta) upakovano u drvenu kutiju sa ručnom izradom.**

**CIJENA: 50 (kom) setova za kafu za 2 osobe: 84,00 KM x 50 (kom) = 4.200,00 KM**

**120 (kom) malih zvekira (magneta): 15,00 KM x 120 (kom) = 1.800,00 KM**

**NIJE U SISTEMU PDV-a**

**UKUPNO: 6.000,00 KM (bez PDV-a)**

**(slovima: šesthiljada i 00/100 KM)**

**Član 2.**

##### Postupak javne nabavke provest će se u skladu sa članom 90. Zakona o javnim nabavkama BiH („Službeni glasnik BiH“, broj 39/14 i 59/22), koje se odnose na direktni postupak, te se za istu neće zaključiti ugovor. Za predmetnu nabavku će se obezbijediti račun.

**Član 3.**

Na osnovu ove Odluke o pokretanju priložit će se račun ponuđača TR „ALEM“ – VL. Bakija Alem, Ćurčiluk veliki broj 52, 71000 Sarajevo. Za realizaciju Odluke iz člana 1. obavezuje se Služba za odnose s javnošću i informacioni sistem, koja će nakon realizacije predmetne nabavke dostaviti kopiju ispostavljenog računa.

**Član 4.**

Predmetna nabavka je planirana Budžetom Općine Stari Grad Sarajevo za 2023. godinu na budžetskom kontu broj: 613914 – usluge reprezentacije. **JRJN: 37800000-6 – potrepštine za ručni rad i umjetnost.**

**Član 5.**

Ova Odluka stupa na snagu danom donošenja.

**Obrazloženje**

Služba za odnose s javnošću i informacioni sistem dostavila je aktom od 29.12.2023. godine inicijativu Općinskom načelniku za pokretanje predmetne nabavke za: **Nabavku protokolarnih poklona za potrebe Službe kabineta Općinskog načelnika – 50 setova za kafu za 2 osobe upakovano u drvenu kutiju sa ručnom izradom i 120 malih zvekira (magneta) upakovano u drvenu kutiju sa ručnom izradom,** putem direktnog sporazuma.

Procijenjena vrijednost nabavke iznosi 6.000,00 KM (bez PDV-a). Sredstva za predmetnu nabavku obezbjeđena su Budžetom Općine Stari Grad Sarajevo za 2023. godinu na budžetskom kontu: 613914 – usluge reprezentacije.  **JRJN: 37800000-6 – potrepštine za ručni rad i umjetnost.**

Uvidom u Plan javnih nabavki Općine Stari Grad Sarajevo 2023. godinu, utvrđeno je da predmetna nabavka nije planirana istim, te je donesena Posebna odluka broj: 01/1-11-1-394/23 od 29.12.2023. godine, kojom je izmjenjen Plan nabavki te predmetna nabavka planirana istim.

Cijeneći prethodno navedeno, donesena je Odluka kao u dispozitivu.

Zasnovanost akta na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl.pravnik**

**predsjednik Komisije za javne nabavke**

**OPĆINSKI NAČELNIK**

**Irfan Čengić**

Dostaviti:

1. TR „ALEM“ – VL. Bakija Alem, Ćurčiluk veliki broj 52, 71000 Sarajevo,

2. Služba za odnose s javnošću i informacioni sistem,

3. Služba za finansije,

4. Evidencija,

5. U spis.